# Odôvodnenie nerozdelenia zákazky na časti

Podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov odôvodňuje verejný obstarávateľ nerozdelenie zákazky s názvom „Sťahovacie služby: služby spojené s presunmi zariadenia a vybavenia“ na časti nasledovne:

Na základe informácií získaných z relevantného trhu možno konštatovať, že v súčasnosti na ňom pôsobí primerané množstvo hospodárskych subjektov, ktoré sú v zmysle odporúčania Európskej komisie 2003/361/ES uverejneného v Úradnom vestníku Európskej únie L 124 z 20. mája 2003 definované ako malé a stredné podniky (ďalej len „MSP“) a ktoré disponujú kapacitami pre komplexné poskytovanie požadovaných služieb v rámci zadávanej zákazky ako celku. Rozdelenie zákazky na časti by vo vzťahu k umožneniu prístupu k zákazke pre MSP bolo teda samoúčelné a to aj vzhľadom na jej určený rozsah, spôsob poskytovania služieb a financovanie predmetu zákazky a z toho vyplývajúce požiadavky na finančné, resp. ekonomické postavenie budúceho poskytovateľa. Identifikovaná existencia primeraného množstva hospodárskych subjektov na relevantnom trhu vytvára podmienky pre transparentnú hospodársku súťaž, ktorá vygeneruje pre verejného obstarávateľa najlepšieho poskytovateľa služieb.

Rozdelenie zákazky na časti by verejnému obstarávateľovi, ako vyplýva z jeho predchádzajúcich negatívnych skúseností, z organizačného hľadiska spôsobilo významné problémy pri riadení poskytovania služieb a to najmä vo vzťahu k časovej koordinácii objednávania a poskytovania vzájomne súvisiacich a neoddeliteľne nadväzujúcich služieb viacerými, navzájom nezávislými poskytovateľmi (dopravné služby nadväzujú na sťahovacie pri nakladaní materiálu a zariadení a naopak sťahovacie služby nadväzujú na dopravné služby pri vykladaní materiálu a zariadení). Uvedené sa týka najmä koordinácie pristavovania vozidiel určených a prepravu materiálu a sťahovacích služieb v prípade rôznych poskytovateľov. Zároveň by rozdelenie zákazky na časti spôsobilo významné problémy pri odovzdávaní a preberaní poskytnutých služieb medzi verejným obstarávateľom ich rôznymi poskytovateľmi.

Verejný obstarávateľ je zo zákona povinný zabezpečovať dodržiavanie primeranej ochrany majetku v jeho vlastníctve, resp. v správe a to i pri ich presúvaní v rámci samotného objektu v ktorom sa nachádzajú, ako aj medzi oddelenými nehnuteľnosťami v majetku, resp. správe verejného obstarávateľa. Z tohto hľadiska je rozdelenie zákazky na časti problematické aj vo vzťahu k zabezpečovaniu ochrany sťahovaného majetku a prípadného následného vyvodzovania zodpovednosti za jeho poškodenie od rôznych poskytovateľov poskytujúcich navzájom nadväzujúce služby. Súčasťou takto poskytovaných služieb by potom muselo byť protokolárne preberanie a odovzdávanie sťahovaného materiálu, resp. zariadenia, čo by neúmerne zvyšovalo časovú náročnosť poskytovania služieb. Zároveň v prípade rôznych poskytovateľov jednotlivých služieb by došlo jednak k duplicite nákladov spojených s dopravou pracovníkov ako aj k zníženiu efektivity pracovníkov, ktorí poskytovanie služieb poskytujú (napr. neefektívne využitie vodičov vozidiel určených na prepravu materiálu a zariadení). Uvedené by malo za následok z toho vyplývajúce zvýšenie celkových nákladov verejného obstarávateľa na zabezpečenie poskytnutých služieb vzhľadom na spôsob financovania služieb (hodinové sadzby za služby), čo by bolo pre verejného obstarávateľa neefektívne.

Verejný obstarávateľ, v nadväznosti na vyššie uvedené skutočnosti nadobudol odôvodnené obavy, že v prípade, ak by rozdelením zákazky získal rôznych poskytovateľov služieb v rámci jednotlivých častí, malo, resp. mohlo by to mať za následok:

* neakceptovateľné zvýšenie nákladov na zabezpečenie požadovaných služieb verejným obstarávateľom s následkom neefektívneho využívania verejných prostriedkov,
* významné zvýšenie potreby personálnych zdrojov vecne zodpovedného organizačného útvaru verejného obstarávateľa na zabezpečenie úloh spojených s presunmi materiálu a zariadení,
* zníženie možnosti identifikácie zodpovedného subjektu za vzniknuté škody spôsobené poskytovaním služieb.

Vzhľadom na uvedené dôvody verejný obstarávateľ rozhodol o nerozdelení zákazku na časti.